Gjógv

Gjógv (, dansk: Gjov) er en bygd og et sogn på Færøyene. Den ligger på nordøstkysten av Eysturoy, og ligger i kommunen Sundini. Den 1. januar 2016 hadde Gjógv 30 innbyggere.

Gjógv er første gang nevnt som Norður við Gjógv, og er eldre enn 1584, men er ikke nevnt i hverken Hundebrevet, Fårebrevet eller Færøyingesaga. Bygda er yngre enn Funningur, som heller ikke regnes som en landnåmsbygd.

Gjógv har i de senere årene gjort seg gjeldende som et turistmål, på grunn av både omgivelsene og selve bygdas sjarm. Bygda er også kjent fra den norske TV-serien Buzz Aldrin, hvor ble det av deg i alt mylderet?.

Geografi 
Øygruppens høyeste fjelltopper, Slættaratindur og Gráfelli ligger mellom Gjógv og Eiði. Nordvest for Gjógv ligger dalen Ambadalur. Ute ved kysten står Færøyenes største, frittstående klippesøyle, Búgvin (188 moh.), hvor det yngler mange havfugler. Øst for Gjógv ligger fjellene Tyril og Middagsfjall, begge med flott utskilt over Funningsfjørður. Selve Gjógv ligger ved en naturlig kløft, eller juv (som er nettopp gjógv på færøysk). Denne fungerer som en liten naturhavn beskyttet mot vær og vind.

Skolen i Gjógv ble oppført i 1884, og dagens kirke i 1929. 22. juni 2005 fikk bygda kongelig besøk av kronprins Frederik og kronprinsesse Mary.

Galleri

Kjente personer fra Gjógv 
 Hans Jacob Debes (1940–2003), historiker og politiker (TF)
 Hans Jacob Joensen (1938–), prest og tidligere biskop
 Sigurð Joensen (1911–1993), forfatter og politiker (TF)
 Heðin M. Klein (1950–), lærer og politiker (TF)

Referanser

Eksterne lenker 
 
 Gjógv på faroeislands.dk
 Gjógv hos Sunda kommuna
 Gjáargarður, hotell

Bosetninger på Færøyene
Eysturoy
Portal:Færøyene/artikler